Saterdagaand: 31 Oktober 2015
​Goeie naand almal:Bloed, dit was en is nog half bloedig warm oor die noordelike dele van die land, temperature het in die lae 40.s gedraai in die Limpopo vallei en selfs PTA met sowat 36 C was bloedig warm. Swak koue fronte suid van die land het aanlandige vloei bewerkstellig, sien blou lyn, met kolle ligte reën en koel weer wat gestrek het tot die suidelike dele van KZN, was wel ook baie warm in die van die Provinsie. Plekke soos Upington was so 'n paar grade koeler en as ek die model glo gaan dit heelwat koeler, selfs kouer word môre oor die westelike dele van die land, Dit is 'n droeë koue uit die suid-weste wat beteken dit kan vanaf môre nag sommer baie koud word vir November, op die stadium voorsien ek nie temperature môre nag onder 4 C nie, maar 'n gebied binne die streek wat heelwat laer is as die res van die omgewing kan die temperatuur daal tot onder 3C en indien dit sou gebeur, wel kan daar ligte ryp voorkom, sowat 'n 20% kans. Ek hoop nie die temperatuur val laer as dit nie, sou dit gebeur kan daar skade op die druiwe kom. Met die baie warm weer oor die binneland het daar, sien groen kringe, 'n paar hitte storms ontwikkel maar buiten vir 2 rooi kolle, sien net wes van Swaziland, is stewige storms wat moontlik 'n paar klippe kan gooi. (klippe= hael) Ek kon op gister se model data iets sien ontwikkel in die bolug vir die 2de week van November, op die nuutste data is dit egter nie meer goed genoeg om fantastiese reën verspreiding te voorspel nie, ja die bolug gaan nog effe beter wees as die afgelope 2-3 weke, en ja daar kan nog steeds op die data verspreide storms voorkom, sal aanpas soos ons November maand instap. Op een of twee uitsonderings, en dit geld vir meeste plekke in die binneland, was net Oktober 2005 (9.6mm)droeër in PTA , ons staan met die bietjie-bietjie reën nou net oor die 20mm. Dit is in lyn met El Nino wat baie sterk is vanjaar en is alreeds so te sê op dieselfde vlak as 97/98. In 97/98 het daar ooste wind stelsels ontwikkel wat vir ons baie beter reën gegee het as wat die modelle voorspel het, maar sulke stelsels kan mens nie weke of maande voor die tyd sien nie, Orkaan Patricia wat Mexico uit die weste geklap het, het binne 24 uur ontwikkel, verswak tot tropiese sterkte in minder as 24 uur, selfs met vandag se super rekenaars, was dit 'n stelsel wat eers ..ontdek'' is nadat dit begin ontwikkel het. Die weer wetenskap moet nog aansienlik meer ontwikkel om sulke storms lank voor die tyd te voorspel, 24 uur vir Mexico was heeltemal te min tyd om voor te berei. Dieselfde kan gesê word vir wat ons kan verwag in die somer, super donderstorms, hulle ontwikkel, binne die bestek van 'n paar uur en kan groot hoeveelhede water laat val, in 60% gevalle sal of kan dit met hael gepaard gaan. Enige ou wat probeer om sulke storms 24 uur voor die tyd te voorspel, wel jy sal 'n gelukkige raaiskoot moet vat, en jou kanse dat jy verkeerd gaan wees is 70%. Wel, nou gaan ek kyk wat maak die Kiwi's met die Aussies, as hulle met 10 punte of meer wen, dan is die Bokke 'n beter span as wat ons en die media nou van hulle sê, in 95 het ons in bykomende tyd met 'n skepdoel gewen, die keer was dit 'n
skepdoel van Dan Carter wat ons gekelder het, was ons rerig so sleg, ek dink nie so nie, ja die blaps teen Japan sal ons seker jare nog oor praat, maar dit het ook al met goeie ander spanne gebeur. Rugby se aanhang vergroot met elke wereld beker en ja, as ons nie aanpas nie, gaan daar spanne wees in die toekoms wees wat ons weer sal klop. As die VSA sy volle potensiaal vir die sport ontwikkel ten koste van VSA se ,,Rugby'' wel dan kan daar 'n super span uit die land kom waar daar meer as 350 M mense bly teenoor ons sowat 50 M.
Vrydagaand: 30 Oktober 2015
Nie baie wat gebeur in die weer nie, 'n enkele kol in die Tzaneen gebied met 'n paar buie en donderbuie maar dit is skaars 10% van die oppervlakte in die gebied. Daar is 'n paar blou kolle oor Namibië wat dalk iets kan oplewer, maar dit lyk ook nie na baie nie. Daar is 'n paar mooi wolke wat opbou oor die sentrale binneland maar mooi is nog nie reën om van te praat nie, en met die son wat nou begin sak dink ek nie daar kan teveel gebeur nie. Koel en betrokke weer langs die suidkus tot amper by Oos-Londen met kolle mis en motreën. Die koue front gly rustig suid van die land deur… Wel, dit is die weer in 'n neute dop, niks meer om oor te skinder nie….
Vrydagoggend: 30 Oktober 2015
Dit was in meeste gevalle weer lekker koel vanoggend oor groot dele van die binneland, en net uit dit uit kan ons alreeds​ aflei dat daar nie juis baie vog beskikbaar is nie en al word dit warm deur die dag is daar ook nie genoeg vog om noemenswaardige donderstorms te verwag nie. Daar is wel 'n redelik boluglaag oor suid Mosambiek en, ja die groen omkringde gebied is waar daar enkele druppels val, Die geel strook (oos) is waar dit deels bewolk tot bewolk is en ook die deel wat 'n kans het vir 'n paar storms in die middag en aand. Die koue front suid—wes van die Kaap het ook nie veel om die lyf nie, so buiten vir koeler toestande niks snaaks nie. Daar is yen minste 'n bietjie hoë vlak vog oor Namibië en is daar 'n skrale kans in die dele aangetoon met geel en groen vir enkele hittestorms vanmiddag en vannag. Vir ons in die binneland, wel, dit gaan weer vrek warm word, drink genoeg water en bly uit die son uit, as jy 'n boer is, wel dan is jy so effe verplig om hoed op te sit, een met 'n lekker breë rand.
Not much over California but the rain system over the eastern parts of the USA is moving northwards as you can see from the picture….Take care
Donderdagoggend: 29 Oktober 2015
Daar is 'n hele paar plekke waar dit sommer rerig koel was vanoggend, koel in die oggend die tyd van die jaar is alreeds die eerste teken dat daar nie veel kan gebeur nie. Wanneer die lug so lekker afkoel, ek kla nie oor die koeligheid nie, dan is daar min vog, hoe minder vog hoe meer uitstraling = koeler temperature. Op die foto het ek 'n laag (dubbel in oranje) ingetrek om aan te dui waar die boluglaag besig is om te ontwikkel. Aan die suidekant van die laag is daar 'n bietjie lewe maar nog niks oorland nie. Die groen kring om die oranje laag is die dele waar daar 'n klein kans is vir buie en donderbuie vanmiddag en vannag. Die geel strook dui waar daar 'n kleiner kans is as 10% vir 'n klompie hittestorms. 'n Hele paar plekke oor die Vrystaat het teen +- 6vm vanoggend gedraai onder 10 C en dit sluit dele in oor noord KZN. Dit is egter al amper November so ons kan aanvaar met die son wat ons gaan bak dat temperature vinnig gaan styg. Die strook oor die land waar daar niks is vanoggend nie lê onder die Bolughoog, wat help dat daar vog suidwaarts migreer oor Namibië met alreeds een of twee kolle met druppels en hopelik met die hitte van die dag daar weer 'n klompie hittestorms sal ontwikkel, die modelle gee nie baie reën nie, maar 1-5mm sal ek ook nou nie voor nee sê nie. Die vloei is aanlandig langs die Kaapse suidkus waar dit bewolk en koel is met wolke en mis hier en daar, sien blou oor suidkus..
Nothing much again over California but the low over the eastern parts of the USA is still moving northwards and in doing so carry rain north, a few places will become rather wet and cold. See pictures…
Donderdagaand: 29 Oktober 2015
Die groen omkringde gebiede in die Laeveld en oor Mosambiek is waar die boluglaag probeer om 'n paar buie te maak, sowat 2/10 stasies in die streek het sowat 0.5 1mm gekry wat in lyn is met wat ek verwag het. (dus nie baie nie) Die geel strook dui net op mooiweers cumulus met geen reën nie. Temperature het soos skerp gestyg deur die dag en Gordonia gebied was weer hier om en by 40 C, Beaufort-Wes vandag een laer teen 39 C. Die huidige model toon die boluglaag effe oos en suid gaan skuif teen môre namiddag en miskien is daar een of twee kolle oor noord KZN wat gelukkig kan wees met enkele los buie maar weer verwag ek nie baie in die vorm van mm op die grond nie. Toestande oor Zimbabwe is besig om kritiek te word, ek self het dit nie gesien of bepaal nie, maar 'n baie goeie bron sê dat Kariba op sowat 40% staan, en alhoewel dit 'n groot dam is moet ons onthou dat die land so te sê afhanklik is van die hidro krag wat daar opgewek word, ek dink daar is reeds beurtkrag wat toegepas word… tensy Eskom aan hulle krag verkoop waarvan ek nie weet nie. Die toedrag van sake kan ook die ontwikkelling van krag by Cahora Bassa begin raak en is ons glad nie in 'n posisie om 100% krag van daar in te voer nie. Kombineer dit nou met bloedige warm temperature in die Ellisras gebied waar daar nou nuwe eenhede aan lyn kom en die temperatuur beweeg oor 36-37 C dan kom daar outomaties verliese van ..load'' uit die streek, ons word ingelig daar is nie probleme nie, ja, 'n paar tegniese probleme by Bassa, die kan opgelos word, maar as die watervlak van damme alreeds so laag is, is dit net logies dat ons alternatiewe krag eenhede aan die gang moet kry. Ek is nie 'n doemprofete nie, maar met die huidige swak reën en swak vooruitsigte vir die res van die jaar, wel dan kan dit ramp toestande teweeg bring nie net vir krag nie maar ook vir landbou, selfs die manne wat nou kan besproei en nie self krag kan opwek om die spilpunte aan die gang te hou nie, kan ook groot verliese verwag. Dit is 'n werklikheid wat ons sal moet bestuur na die beste van ons vermoë, ek is bly om te sien daar is konsultante van oorsee wat inkom, dit is goed, maar daar is afgetrede manne en dames in ons land wat weet wat droogtes is en kan sekerlik teen die helfte van die koste waterbestuur baie goed doen. Ek sê maar net, ek maak nie stellings nie, ek dink net ons mors geld op groot skaal om nie van ons eie mense te gebruik nie. Dink dit is tyd dat ons mense hulle trots of politieke menings sluk en dinge goedkoper te doen. 'n man van Nederland is oppad, baie geleerd maar kom van 'n land waar hulle probleme het met teveel water en dit baie goed beheer oor honderde jare, maar ek dink nie hulle kan veel doen om water te vervaardig uit niks uit nie. Ek herhaal, ek het geen agenda wat ek nastreef as ek die goed sê, ek sê dit soos ek dit sien en ek het al 'n hele klompie somers agter die blad. Ek word nie betaal om te sê wat ek sê nie, dit kom uit die hart… Ek, soos baie nader mense hoop dat daar genoeg reën sal val, maar dit is 'n hoop, alles op die ou einde is 'n Akte van die Vader, dus my aanbeveling, dit is nou regtig tyd dat almal, maak nie saak van geloof, op hulle knieë gaan en vra dat toestande sal verbeter.
Media: Ek sal dalk weer koerant begin lees as julle mense aanhaal wat weet waarvan hulle praat, ja dit was baie warm einde September begin Oktober, die gem temperatuur was by tye tot soveel as 3 C hoër as die norm, maar met koeler toestande die afgelope 10 dae of wat is daai 3 C al weg-gevreet na net +0.4 C. Mens kan nie 10 dae van erge hitte 'n stelling maak dat die klimaat nou verander het nie, die toestande het in die 90's tagtigs 70's ens ook voorgekom, wat ek dink is dat vandag meting elektronies gedoen word, ek is ook skuldig, is die meting van temperatuur en ander elemente nie so goed soos in die dae toe kwik termometers gebruik is nie.
Woensdagaand: 28 Oktober 2015
Ja, ek het gewens om 'n klomp Storms te sien (vanoggend) vir vanmiddag maar soos altyd is die model meer kere reg as verkeerd. Geen aktiewe weer oor die land nie. Daar is darem 'n streep buie en donderbuie oor Namibië maar dit is ook nie tonne reën nie, maar heelwat beter as hier by ons waar niks gebeur nie. Die vloei het effe meer aanlandig geword langs die weskus, sien blou lyn, waar mis voorkom terwyl die geel gebiede aandui daar is 'n bietjie vog maar geen ontwikkelling nie. Die warmste plekke vandag was tussen Prins Albert en Beaufort-Wes waar temperature vanmiddag om en by 40 C gedraai het, Upington was so bietjie koeler @ 39 C!! Normaalweg die tyd van die jaar het dit al goed genoeg gereën oor die binneland dat mens kon sê die brandgevaar is verby, tot nou toe, uitgesluit miskien een of twee streke op die Hoëveld en dan ook Tzaneen en omgewing +- 50 km om Tzaneen, is amper veilig maar die res, wel hier kan die brand seisoen nog lank aanhou. Ons het bo-op alles vanjaar ook die probleem dat die Kaap baie min reën gekry het en met warm tot baie warm temperature wat nou al om die ander dag daar voorkom begin die risko vanjaar heelwat vroeër as die norm. Meeste Provinsies het alreeds water beperkings begin instel, al wat ek kan sê is, luister en gebruik minder water, as jy nie 'n boorgat het om jou tuin nat te maak nie, wel dit gaan nie veel help om kraan water te gebruik nie, die son gaan in elk geval dan alles doodbrand. Ek hoop my boorgat hou, het nog nooit droog geloop die afgelope 25 jaar nie, maar selfs dit sal ek die seisoen mooi moet dophou.
Woensdagoggend: 28 Oktober 2015
Goeie môre almal:
Nou nie juis veel om oor huistoe te skryf nie, die blou in die noord-ooste en ooste van die land is nog bewolk vanoggend met heelwat kolle mis oor die platorand en selfs dele in die Laeveld. Daar is ook mis oor dele van Transkei vanoggend, mis beteken beperkte sig mense, ry versigtig, dit sal wegbrand teen sowat 10vm. Die bolug is redelik dood, daar is min of geen teken van 'n versteuring nie, dit wat ons sien van die ooskus af is 'n boluglaag/trog wat die modelle wes wil skuif, maar voordat ek dit nie sien, gaan ek dit vir nou nie glo nie. Was dit 'n tropiese laag of stelsel, ja, dan sou ek dit glo. Hierdie is 'n weste wind laag. Dit is maar net tegniese bla-bla , ek het al snaakser goed gesien gebeur maar dit is nie die norm nie. Temperature was redelik hoog net na middernag oor die Wes-Kaap, het intussen gedaal maar daar is reeds weer plekke wat op 28 C staan. Aanvanklik dus nog baie warm oor die Kaap met dat 'n effe koeler seebries vanaf vanmiddag. Ja, daar is sekerlik genoeg vog in die laer vlakke dat daar een of twee storms oor die binneland kan ontwikkel, Namibië (dele van) 'n effe beter kans maar oor die algemeen gesien nie baie om van te praat nie. Hoop ek sien vanmiddag sommer baie storms dat ek my woorde kan sluk……
John, look as if a weak cold front is pushing in over California with a few showers, even an odd storm, and some of that development is very close to Fresno. Patricia that has hit Mexico a few days ago, show just about nothing yesterday but now this low is developing again further (I think you say farther) inland not a cyclone but a tropical low moving north and in doing so will become more like a cold front when it start to hot colder air from the north. ​
Dinsdagoggend: 27 Oktober 2015
Dit het deur die nag sowat 1.8mm by my gereën, staan nou op sowat 22mm vir die maand, en is nog ver van ons 40 jaar gem. van sowat 90mm. In die geel strook waar daar nog bewolkte toestande is vanoggend is die dele wat so hier en daar reën gekry het en die groen omkringde gebiede was daar vroeg vanoggend ligte buie reën. Nou moet ons weer vir die hitte van die dag wag sodat daar weer konvektiewe wolke of te wel donder wolke kan ontwikkel, die bolug bly swak dus kan ek weer nie 'n hoë verspreiding gee vir reën nie, en dit geld ook vir die hoeveelheid reën. Jy/sy moet net op die regte plek bly en super gelukkig wees as jy/sy meer as 20mm kry. Die blou aan die ooste kant van die land is bewolkte, koel weer vanoggend met mistigheid maar behoort deels op te klaar en het ook 'n kans vir 'n paar donderbuie later vandag. Die rooi pyle behoort seker genoeg te sê dat dit baie warm en droog gaan wees oor die westelike dele van die land en dit sê ook vir ons dat die brandgevaar uiters hoog gaan wees, uitgesluit die Tuinroete in en om George. Nie dat dit ook warm gaan word nie, net die streek wat beter as al die ander plekke gedoen het as dit by reën kom. As ek dit sê beteken dit ook nie dat daar geen risiko is nie, dit was al in die verlede sopnat en dan het daar vure uitgebreek. Wees versigtig en onthou om genoeg water te drink……..
John, not much but there may be a few odd showers over northern California and it also show that cold air is starting to move south. Take care.
Dinsdagaand: 27 Oktober 2015
Lyk my Gauteng gaan nie so gelukkig wees soos die afgelope twee dae met 'n paar los hitte storms nie, die storms is meestal noord van PTA en dan is daar 'n redelike storm oor Ellisras wat al sowat 10.2 mm opgelewer het. Tzaneen streek (7 stasies) wissel tussen 1mm tot sowat 8mm. Dit is maar net weer 'n bewys, ja daar val reën maar die verspreiding is nie goed nie. Nelspruit se kant toe het daar 4mm geval en dan wes van Witrivier staan die totaal op 27.4mm. Ook maar Swak gereën oor KZN waar totale wissel van 1 tot 7mm en dan is dit ook net kol-kol. Die Kaap was warm tot baie warm vandag, vroegoggend was die temperatuur al oor plekke soos Kloofnek en Nuweland maar dit het teen laat middag lekker skerp afgekoel. Daar is tekens dat daar 'n boluglaag\trog wil-wil ontwikkel oor Mosambiek van môre af, hang af wat die laag gaan doen en hoe ver wes die laag gaan inbeweeg, sal afhang waar daar goeie reën kan val, op die stadium lyk dit goed vir Mosambiek en die noordelike en noord-oostelike dele van die Laeveld. Sal vannag sien wat die data aanvang met die laag, miskien is daar 'n verrassings pakkie vir ons, sal moet wag en kyk. 'n Bolug laag wat oor die kanaal ontwikkel met geen teken van 'n laag aan die oppervlakte nie, is moeilik om vas te pen, dit het al in die verlede gebeur dat so 'n laag ver wes inslaan met goeie reën, maar die data wat ek tans het wys dit nog nie, sal die inligting oordra wanneer en indien dit sou gebeur. Die seisoen is 'n moeilike seisoen en 'n man moet dag na dag kyk hoe stelsels ontwikkel of nie ontwikkel nie.
Maandagoggend: 26 Oktober 2015
Dit is nou nie vreeslik baie nie, maar ek kry nou so al om die ander dag 1-2mm, sal nou nie damme volmaak nie, maar dit help so bietjie. Die groen kolle wys waar daar bietjie vroeë oggend buie was en nog kan wees maar nou moet ons eers wag vir die hitte van die dag dat daar weer konveksie kan wees, m.a.w. dat die wolke weer kan opbou en 'n paar storms maak. Die bolug is nie baie gunstig nie maar aan die oppervlakte is alles reg. Die blou oor die suid-oos en suidkus toon bewolkte weer en daar kan kolle wees met ligte reën of selfs mis. Meat meet vog (binne geel gebied) behoort dit effe koeler te wees, onthou net dat effe hoër vog met 25 C net so warm voel as 28-30 C met min vog. 'n Mens se sensors kan maklik deur mekaar raak en dink daar is iets fout, nee daar is nie fout nie, dit is soos dit is, nog deur al die eeue heen… Kyk net hoe rof lyk AB en sy manne daar in Indië, dit is nie so erg warm nie (dit word nou winter in die noordelike halfrond) maar met hoë vog sweet die manne ,,liters per uur""!!!!! Baie geluk aan AB, De Kock, as ek reg onthou Faf wat 100 talle gekry het.. Om 2 reekse (kort weergawe) in Indië te wen is nie net 'n eerste nie, maar 'n groot prestasie… Ek sien die manne met die lang messe is alweer sterk aan die gang in die media, Meyer (Rugby) kan nie so sleg wees nie, daar was maar 2 punte waarmee die Bokke verloor het.. Ja, Japan was 'n groot flater, maar erger goed as dit kan of het al gebeur in ander span sporte..
USA: Yes, there is still a low pressure system moving northwards but is a lot weaker than expected, not to say there will be no rain, still some heavy falls possible as the low moves northwards.. The blue circle,I have marked it with a C is very cold air, winter is coming fast..